open-index/open-wikipedia-markdown huggingface dataset:
Lipy pri Radave

**Lipy pri Radave** tvorí skupina 9 dvestopäťdesiatročných líp malolistých, ktoré sa nachádzajú na cintoríne obce Radava. Sú chránené podľa *Všeobecne záväznej vyhlášky KÚ v Nitre, 2/1996* z hľadiska vedecko-výskumného, náučného a kultúrno-výchovného.

## Fauna
Z cicavcov boli zistené netopiere, podľa popisu miestnych občanov pravdepodobne zástupcovia rodu *[[Pipistrellus]]*. Priamo na lipách sú hniezda veveríc.

O vtákoch sú len skromné poznatky zo zimy 2018. Boli tu zistené zimujúce strnádky *(Emberiza citrinella)*, drozd čierny *(Turdus merula)*, sýkorka veľká *(Parus major)* a straky *(Pica pica)*.

## Galéria

LipyPriRadaveHniezdoVeverice.jpg|Vysoko v korune je hniezdo veverice
LipyPriRadavePozdlzPlota.jpg
LipyPriRadaveButlaveKmene.jpg|Bútľavé kmene
LipyPriRadaveDutinaPoOdrezanomKonari.jpg|Dutina po odrezanom konári


## Referencie

## Iné projekty

## Externé odkazy
* Lipa pri Radave v databáze Štátnej ochrany prírody

Kategória:Chránené stromy na Slovensku
Kategória:Radava
Kategória:Chránené stromy v Nitrianskom kraji
Kategória:Chránené lipy na Slovensku
Prenosová sústava

[thumb|Vedenia 477 a 478 Lemešany - Krosno (Poľsko) s napätím 400 kV patriace prevádzkovateľovi prenosovej sústavy na Slovensku, štátnej spoločnosti [Slovenská elektrizačná prenosová sústava. Obrázok je z miesta východne od obce Ruská Nová Ves v okrese Prešov.]]

**Prenosová sústava** slúži na prenos elektrickej energie z elektrární do veľkých elektrických staníc alebo uzlov spravidla vyššieho napätia. Je to jedna z dvoch častí elektrizačnej sústavy, druhou je distribučná sústava. Úlohou prenosovej sústavy je „poskytovanie prenosových a systémových služieb, vrátane zabezpečenia prenosu elektrickej energie do podriadených distribučných sústav a oprávneným odberateľom“. Na Slovensku sa pre prenosovú sústavu používa aj termín nadradená sústava.

## V Česko-Slovensku
Za začiatok vzniku jednotnej elektrizačnej sústavy v Česko-Slovensku sa považuje prepojenie českej a moravskej elektrizačnej sústavy v roku 1950. Tiež sa pokračovalo v zámere výstavby siete 220 kV, ktorá mala prepojovať prebytkovú oblasť Mostu cez nedostatkovú oblasť východných Čiech a južnej Moravy s prebytkovou oblasťou Ostravy. Neskôr bola táto sieť napojená na Ostravsku aj na stredné Slovensko. Slovenské a české prenosové sústavy (vtedy v Československu) boli prepojené v roku 1953 220kV vedením Bystričany - Lískovec.  Od roku 1952 fungovala v hladine 220 kV a zároveň umožňovala aj cezhraničnú spoluprácu.

V Česko-Slovensku bola v roku 1989 tvorená vedeniami 220 kV a 400 kV a k roku 1988 tvorila 3778 km nerozvinutých vedení.

### Po samostatnosti
Prenosovú sústavu na Slovensku prevádzkuje Slovenská elektrizačná prenosová sústava (SEPS), energetická spoločnosť v plnom vlastníctve štátu, ktorá „vykonáva činnosť prevádzkovateľa prenosovej sústavy SR tak ako to požaduje Smernica 2003/54/ES“. Medzi hlavné úlohy teda patrí prevádzka Prenosovej sústavy SR vrátane dispečingu. Spoločnosť tiež sprostredkuje nákup a predaj elektrickej energie z a do zahraničia a vykonáva ďalšie podporné služby. SEPS vlastní 3 043,879 vedení v rozvinutej dĺžke z toho 2 138,197 v 400 kV, 825,886 km v 220 kV a 79,796 v hladine 100 kV.

V Česku prenosovú sústavu zaisťuje spoločnosť ČEPS, a. s. so 42 rozvodňami, 75 transformátormi a 3724 km vedení 400 kV a 1909 km vedení 220 kV.

## Referencie

## Externé odkazy
* Slovenská elektrizačná prenosová sústava 
* ČEPS : prevádzkovateľ prenosovej sústavy v Česku


Kategória:Elektrická energia
Kúpalisko Žižkova

**Kúpalisko Žižkova** (taktiež známe ako Bacílkov bazén alebo bazén pre neplavcov) sa nachádza v Starom meste na Žižkovej ulici priamo oproti multifunkčnému centru River Park.

## História
Výstavba začala v roku 1941 a kvôli niekoľkým prerušeniam výstavby bolo dostavané až v roku 1968. Skúšobne napustili hlavný bazén v roku 1968 a kvôli trhline behom troch dní vytiekol. Po napustení sa vo výstavbe nepokračovalo.

Mala to byť moderná a ekologická stavba pre 2 500 návštevníkov. Okrem troch bazénov, skokanskej veže, šatní a plochy na slnenie, tu chceli postaviť aj malú rehabilitačnú kliniku a výletnú reštauráciu. Voda sa mala čerpať z Dunaja, do bazénov mala stekať umelým vodopádom po skale blízkeho bývalého kameňolomu, na ktorej by sa ohrievala slnečnou energiou. Pôvodne mal mať bazén hĺbku 5 m, ale kvôli podzemným priestorom, ktoré to neumožňovali, zmenili hĺbku na 2,5 m.

Po roku 1989 boli snahy priestor oživiť, aktivisti tam zorganizovali aj niekoľko kultúrnych podujatí.

## Súčasnosť
Pozemok v roku 2002 predalo mesto firme MT Real. Keďže firma čiastku v stanovenej lehote nezaplatila, mesto od zmluvy odstúpilo. V novembri 2014 však krajský súd na základe odvolania rozhodol v prospech developerskej firmy a nariadil okresnému súdu vo veci konať odznova. V marci roku 2016 podľa listu vlastníctva je majiteľom MT Real.

Po roku 1995 bazén chátra a zarastá vegetáciou. V priestoroch malého vnútorného bazéna teraz bývajú bezdomovci. Vnútorné steny bazénu sú posprejované a všade po pozemku sú rozhádzané odpadky.

## Externé odkazy
*Tip z mapy kultových miest: Bazén pre neplavcov - bratislava.sme.sk
*Na kúpalisko pod hradom si Bratislavčania pamätajú, mesto sa o pozemok stále súdi  - tv.sme.sk

Kategória:Zaniknuté stavby v Bratislave
Kategória:Kúpaliská v Bratislave
Kategória:Staré Mesto (Bratislava)
Telesón z Rodosu

**Telesón** () bol grécky sochár v 3. storočí pred Kr.
 
Sochár Telesón, syn Mnasitima z Rodosu, bol činný na konci 3. storočia pred Kr. Od tohto umelca, pochádzajúceho z rozvetvenej sochárskej rodiny, sa zachovali dva jeho menom signované podstavce zo sôch, ktoré sa našli na ostrove Rodos. Prvý, skúmaný v Taliansku (Atti dell'Istituto Veneto di Scienze lettere ed arti, lVII, 1898, p. 9), bol známy už dávnejšie, druhý, datovaný do roku 210 pred Kr., objavili na akropole mesta Lindos.
 
## Referencie a bibliografia

 
Kategória:Sochári starovekého Grécka
Kanársky prúd

náhľad|Mapa morských prúdov na Zemi
**Kanársky prúd** je studený morský prúd v severnej časti Atlantického oceánu. Golfský prúd sa približne na 40° s. š. a 30° z. d. rozdeľuje na dve vetvy. Kanársky prúd je južná vetva, na sever smeruje Severoatlantický prúd.

Kanársky prúd prúdi pozdĺž afrického kontinentu cez Kanárske ostrovy až k pobrežiu Senegalu a Kapverdských ostrovov, kde sa spája so Severným rovníkovým prúdom. Prúd chladnej vody zmierňuje klimatické podmienky na Kanárskych ostrovoch, ktoré by na ostrovoch panovali podľa ich zemepisnej šírky. Dosahuje dĺžku okolo 500 kilometrov a má smer severovýchod - juhozápad. Rýchlosť pohybu vody je relatívne nízka (0,25 cm/s), ale v úžinách medzi ostrovmi El Hierro, La Palma, La Gomera, Tenerife a Gran Canaria dosahuje hodnoty 60 cm/s.

## Externé odkazy
* informácie o prúde na webe ''oceancurrents.rsmas.miami.edu'' 

## Zdroj

Kategória:Morské prúdy
Kategória:Atlantický oceán
Pasteurovo námestie

**Pasteurovo námestie** je námestie v Košiciach, v mestskej časti Juh. 

Nachádza sa pri Univerzitnej nemocnici Louisa Pasteura na Rastislavovej ulici. Je pomenované po chemikovi Louisovi Pasteurovi.
Vo vnútrobloku sa na námestí nachádza malebný park, poskytujúci oddych v horúcich letných dňoch. 

## Blízke ulice
* Rastislavova ulica
* Brezová ulica
* Pasteurova ulica
* Šoltésovej ulica

## Doprava
Zo zastávky Pasteurova jazdia tieto linky:

## Objekty
* Stará nemocnica
* Astória

## Pošta
V blízkosti sa nachádza pošta Košice 3

PSČ: 040 03

## Externé odkazy
* Pasteurovo námestie na mape Košíc

Kategória:Námestia v Košiciach
Námestie mladých poľnohospodárov

**Námestie mladých poľnohospodárov** je námestie v Košiciach, v mestskej časti Barca. 

V blízkosti námestia sa nachádzajú dva kostoly a to rímskokatolícky Kostol sv. Petra a Pavla a Kalvínsky kostol. Ďalej tu môžeme nájsť Strednú odbornú školu veterinárnu, Liečebno-výchovné sanatórium a taktiež nádherný a veľký Barčanský park, v ktorom stojí socha pápeža Jána Pavla II.

## Blízke ulice
* Abovská ulica
* Andraščíkova ulica
* Tešedíkova ulica

## Objekty
* Barčanský park
* Socha Jána Pavla II.
* Kostol svätých Petra a Pavla (Košice)
* Kalvínsky kostol (Košice)
* Stredná odborná škola veterinárna (Košice)

## Doprava
Zo zastávky Barca, kostoly vedie táto linka:

## Pošta
PSČ: 040 17

## Referencie

## Externé odkazy
* Námestie mladých poľnohospodárov na mape Košíc

Kategória:Námestia v Košiciach
Danuše Nerudová

Prof. Ing. **Danuše Nerudová**, Ph.D. (* 4. január 1979, Brno) je česká ekonómka, od 1. februára 2018 do 31. januára 2022 rektorka Mendelovej univerzity v Brne. Na tejto univerzite bola tiež najmladšou vedúcou Ústavu účetníctví a daní, docentkou, profesorkou, prorektorkou a tiež rektorkou.

## Život
Nerudová ukončila svoje štúdium na Provozně ekonomickej fakulte Mendelovej univerzity v roku 2002, o tri roky neskôr získala doktorát. V čase zvolenia viedla Ústav účetnictví a daní na Provozně ekonomickej fakulte. Je autorkou knihy *Harmonizace daňových systémů zemí Evropské unie*.

## Rektorka Mendelovej univerzity
Do funkcie rektorky bola zvolená 18. októbra 2017. Získala 21 hlasov od 32 členov akademického senátu, dovtedajší rektor Ladislav Havel šesť. Ohradila sa voči chýbajúcemu ceremoniálu, ktorý je s menovaním rektorov obvykle spojený. Vymenovací dekrét dostala od ministra školstva, nie prezidenta Miloša Zemana. Na univerzite chcela uskutočniť genderový audit. Tvrdí, že nie je feministka a že muži a ženy sú rôzni, ale mali by mať rovnaké príležitosti. Plánovala tiež reformy personálneho riadenia a zlepšenie postavenia školy v medzinárodných rebríčkoch. Funkčné obdobie jej trvalo do konca januára 2022.

18. októbra 2021 bol zvolený jej nástupca, Vojtěch Adam. Adam však rezignoval ešte pred začiatkom funkcie kvôli pochybnostiam v publikáciách. 16. marca 2022 akademický senát zvolil nového rektora, stal sa ním dovtedajší dekan Agronomickej fakulty, Jan Mareš. Univerzitu dočasne viedol Robert Plaga.

## Politické pôsobenie
31. mája 2022 oficiálne oznámila kandidatúru do prezidentských volieb v roku 2023. V prvom kole skončila na 3. mieste so ziskom 13,92%. Do druhého kola nepostúpila, no verejne podporila víťaza prvého kola generála Petra Pavla.

V roku 2024 kandidovala do Európskeho parlamentu na ako líder kandidátky hnutia STAN. Vo voľbách uspela a spolu s Janom Farským od 16. júla 2024 zastupuje hnutie STAN v Európskom parlamente. 

## Referencie

## Externé odkazy
* Osobná webová stránka
* Profil na stránkách Mendelovej univerzity

Kategória:Osobnosti z Brna
Kategória:Českí ekonómovia
Kategória:Českí univerzitní profesori
Kategória:Absolventi Provozne ekonomickej fakuly Mendelovej univerzity v Brne
Kategória:Vyučujúci na Provozne ekonomickej fakulte Mendelovej univerzity v Brne
Kategória:Rektori Mendelovej univerzity v Brne
Zoznam cintorínov v Košiciach

Táto stránka obsahuje zoznam všetkých cintorínov na území Košíc.

## Referencie

Cintoríny v Košiciach
Kategória:Cintoríny na Slovensku
Who Can It Be Now?

„**Who Can It Be Now?**“ je skladba austrálskej skupiny Men at Work. Vydaná bola ako singel v júni 1981 v Austrálii, ešte pred vydaním ich debutového albumu *[[Business as Usual]]*, v ktorom sa neskôr objavila.

V Austrálii obsadil 2. miesto a na Novom Zélande obsadil 45. miesto. V októbri 1982 však singel obsadil 1. miesto v americkom rebríčku Billboard Hot 100. Ako jeden z najväčších hitov skupiny, bol použitý na ich neskorších kompiláciách a tiež na koncertnom albume *[[Brazil]]*. Skladba sa stala poplárnym symbolom hnutia new wave a použitá bola v mnohých kompilačných albumoch 80. rokov. V komediálnej nočnej televíznej šou *[[Saturday Night Live]]* bola dňa 23. októbra 1982 hraná naživo spolu so skladbou „Down Under“.

## Kompozícia
Skladba začína saxofónovým hookom, ktorý zahral Greg Ham. Colin Hay však pôvodne tento hook napísal pre neskorší čas v skladbe, ale producent Peter McIan mu odporučil dať ho na začiatok. Počas nahrávania skladby chcel McIan saxofónové sólo, a povedal Hamovi nech zahrá hocičo aby dostal nejaký zvuk. Tak použil impovizovanú kompozíciu Hama do skladby.

## Pozície v rebríčkoch

## Referencie

## Zdroj

Kategória:Single z 1981
Kategória:Single z 1982
Kategória:Piesne skupiny Men at Work
Kategória:Single Columbia Records
Kategória:New Wave piesne
The Flirts

**The Flirts** bola americká dievčenská skupina. Trojica bola založená a vedená americkým Hi-NRG zakladateľom Bobbym Orlandom. Pôvodne bola zložená z blondínky, brunetky a červenovlásky. Známa je vďaka hitom ako „Passion“, „Danger“, „Helpless“ či „Jukebox (Don’t Put Another Dime)“.

## Koncept skupiny a úspech
Orlando dostal nápad vytvoriť The Flirts, pričom napísal a zložil skladby, hral na nástrojoch a produkoval skladby. V tom čase vyskúšal použiť tri dievčatá, ktoré by zosobňovali túto skupinu. Často tiež používal služby profesionálych štúdiových hudobníčok pre vokálne časti svojich skladieb. zostava skupiny The Flirts sa často menila, a s každým štúdiovým albumom sa objavil niekto nový. Medzi rokmi 1982 až 1992 vydala skupina šesť štúdiových albumov a množstvo singlov. Takisto sa zúčastnila niekoľkých medzinárodných turné, často v kluboch a prevažne so spevom na playback.

Ich debutový singel „Jukebox“ obadil 28. miesto v americkom rebríčku Hot Dance Club Play a v hudobnej stanici MTV mala v roku 1982 značnú hranosť. Druhý singel „Passion“ dosiahol lepšie 21. miesto v Hot Dance Club Play a s obrovským úspechom v Európe dosiahol 4. miesto v nemeckom rebríčku Media Control Charts a 22. miesto v holandskom rebríčku Dutch Top 40. šiesty singel „Helpless (You Took My Love)“ dosiahol 12. miesto v Hot Dance Club Play.

## Členovia
*Bobby Orlando
*Andrea Del Conte
*Hope Brayman
*Holly Kerr
*Sandy Lorenzo 
*Rebecca Sulivan
*Pamela Leonard
*Linda J Rizzo
*Elizabeth
*Tricia Wygal
*Christina Criscione
*Geri Fallo
*Debra "Debbie" Gaynor
*Christie Muhaw
*Kim Rowe
*Danielle McKee

Plus ďalšie štúdiové speváčky, ktoré spievali hlavné a sprievodné vokály v skladbách, ktoré boli vydané pod názvom The Flirts.

## Diskografia
### Štúdiové albumy
* 1982 *10¢ a Dance*
* 1982 *Calling All Boys*
* 1983 *Born to Flirt*
* 1984 *Made in America*
* 1985 *Blondes Brunettes & Redheads*
* 1986 *Questions of the Heart*
* 1991 *The Best of the Flirts*
* 1992 *Take A Chance On Me*
* 1993 *Greatest Hits*
* 2002 *De Luxe Collection*

### Single
* 1982 *Jukebox (Don't Put Another Dime)*
* 1982 *Passion*
* 1982 *Calling All Boys*
* 1982 *Jungle Rock*
* 1982 *We Just Want to Dance*
* 1982 *On the Beach*
* 1991 *Miss You*
* 1982 *Boy Crazy*
* 1984 *Helpless (You Took My Love)*
* 1984 *Dancing Madly Backwards*
* 1983 *Danger*
* 1985 *Voulez-Vous*
* 1985 *You and Me*
* 1985 *New Toy*
* 1983 *Oriental Boy*
* 1986 *After Midnight*
* 1986 *All You Ever Think About Is (Sex)*

## Referencie

## Zdroj

Kategória:Elektronické hudobné skupiny USA
Kategória:Dance hudobné skupiny USA
Kategória:Hi-NRG
Kategória:Hudobné skupiny z 1980
Kategória:Dievčenské hudobné skupiny
Fyles z Halikarnasu

**Fyles**  alebo **Fylés** (*Fyles*, iný prepis: *Fylés*) bol grécky sochár v 3. storočí pred Kr.
 
Sochár Fyles, syn Polygnóta z Halikarnasu, bol činný v 2. polovici 3. storočia pred Kr. Zo skulpturálnej tvorby tohto umelca (bronziara) sa nič nezachovalo, ale našlo sa až 23 jeho menom signovaných podstavcov zo sôch na ostrovoch Rodos (v mestách Rodos, Lindos a Kameiros), Délos a Astypalaia. Nápisy na podstavcoch sú na základe epigrafického a prosopografického skúmania datované do rokov 250 až 200 pred Kr.
 
Podstavec objavený na ostrove Délos bol základňou sochy Agathostrata, veliteľa rodoského loďstva, ktorý okolo roku 258 pred Kr. zvíťazil v bitke pri Efeze nad vojenskou flotilou egyptského panovníka Ptolemaia II. Na podstavcoch nájdených na akropole rodoského mesta Lindos, podľa ich nápisov, stáli väčšinou sochy kňazov bohyne Atény *Lindskej*. Na jednom z nich sa pôvodne nachádzala dvojica sôch kňazov tejto bohyne, a to socha Eufrantida, syna Charidama, ktorá bola jeho dielom, a socha Kallikrata, syna Eufrantida, zhotovená rodoskými sochármi Telesónom a jeho otcom Mnasitimom.   
 
## Referencie a bibliografia

 
Kategória:Sochári starovekého Grécka
Polyeuktos

**Polyeuktos** () môže byť:

* grécky sochár v 3. stor. pred Kr., pozri Polyeuktos z Atén
* aténsky archón v rokoch 250/249 pred Kr., pozri Polyeuktos (archón)
* kresťanský mučeník v 3. stor., pozri Polyeuktos (mučeník)
* konštantínopolský patriarcha v rokoch 956 až 970, pozri Polyeuktos z Konštantínopolu
Park na Drevnom trhu

**Park na Drevnom trhu** (historické názvy: *Petőfi tér*, *Námestie Janka Kráľa*, *Námestie Júliusa Fučíka*) je park v Košiciach v mestskej časti Staré Mesto. Nachádza sa medzi ulicami Protifašistických bojovníkov, Rooseveltova ulica a Senný trh.

## Poloha
Na strane z ulice Protifašistických bojovníkov sa nachádza Mestská krytá plaváreň, pri ktorej sa nachádza pobočka rýchleho občerstvenia McDonald’s. Zo strany ulice Senný trh je umiestnené biznis centrum Aupark Tower, pri ktorom sa nachádzajú zástavky mestskej hromadnej dopravy. Severne od parku sa na Puškinovej ulici nachádza ortodoxná synagóga. V strede parku sa nachádza fontána. Park bol revitalizovaný vo februári 2019.

## História
Terajší Drevný trh má svoje meno, ktoré naväzuje na jeho historické využitie ako námestie. V druhej polovici 19. storočia sa súčasný Drevný trh nazýval *Petőfi tér* (námestie), Potom Námestie Janka Kráľa, neskôr Námestie Júliusa Fučíka.

Dôvod pomenovania miesta Drevný trh, vyplýva z toho, že v minulosti tu furmani zvážali z celého okolia Košíc drevo na predaj. Názov Drevný trh (v maďarskom jazyku) sa prvýkrát objavuje na mape z roku 1868.

V roku 1889 na južnej strane Drevného trhu postavili budovu parných a vaňových kúpeľov s vlastným vodným zdrojom. Ich projektantom a staviteľom bol košický podnikateľ Michal Répászky. Táto budova bola však v polovici 70-tych rokov 20. storočia zbúraná. Dnes je na jej pozemku park. Skôr ako bol vybudovaný, uvažovalo sa nad rôznymi návrhmi bol aj nápad galérie, evanjelického kostola, divadla, prípadne múzea.

## Referencie

## Iné projekty

Kategória:Parky v Košiciach
Kategória:Košice - Staré Mesto
Ivan Čeredejev

**Ivan Čeredejev** (* 5. marec 1952) je bývalý riaditeľ štátnej tlačovej agentúry TASR, bývalý riaditeľ vydavateľstva denníka Národná obroda, bývalý riaditeľ vydavateľstva denníka "24 hodín" a bývalý šéfredaktor týždenníka Plus 7 dní.

## Referencie


## Iné projekty

Kategória:Šéfredaktori periodík na Slovensku
Spandau Ballet

**Spandau Ballet** je anglická synthpopová skupina, ktorá bola založená v roku 1979 v Londýne. Vznikla pod názvom **The Cut**, ktorý neskôr zmenila na **The Makers**, neskôr na Spandau Ballet, podľa nápisu v berlínskom nočnom klube. Inšpirovaná bola hnutím electro, ktorého bola aj súčasťou. Počas 80. rokov sa stala jednou z najúspešnejších hudobných skupín éry New Romantic. Pôvodnú zostavu tvorili bratia Gary Kemp a Martin Kemp hrajúci na gitare, spevák Tony Hadley, saxofonista Steve Norman a bubeník John Keeble.

Debutový singel s názvom *To Cut a Long Story Short* dosiahol 5. miesto v britskom rebríčku UK Singles Chart, neskôr boli vydané hity ako „Gold“, „Chant No. 1“, „Only When You Leave“ či „True“. Skupina vydala osem albumov, ktoré sa umiestnili v prvej desiatke v Spojenom kráľovstve, vrátane troch kompilácií "najväčších hitov" a album znovu vydaných materiálov.

Počas vrcholu svojej popularity v roku 1984, získala skupina cenu Brit Award za technickú dokonalosť. V roku 1990 sa rozpadla, pričom jej členovia pokračovali v sólových kariérách. Od roku 2009 opäť funguje v pôvodnom zložení.

## Členovia
**Súčasní členovia**
*Gary Kemp – sólová gitara, klávesy, syntetizátor, klavír, sprievodný spev
*Steve Norman – saxofón, gitara, pekusie, bongo, conga, sprievodný spev
*Martin Kemp – basová gitara, gitara, sprievodný spev
*John Keeble – bicie, sprievodný spev

**Bývalí členovia**
*Tony Hadley – hlavné vokály, klávesy, syntetizátor (1979–1990; 2009–2017)

**Skorší členovia**
*Michael Ellison – basová gitara
*Richard Miller – basová gitara

## Diskografia
**[[Journeys to Glory]]* (1981)
**[[Diamond (album Spandau Ballet)|Diamond]]* (1982)
**[[True (album Spandau Ballet)|True]]* (1983)
**[[Parade (album Spandau Ballet)|Parade]]* (1984)
**[[Through the Barricades]]* (1986)
**[[Heart Like a Sky]]* (1989)
**[[Once More (album Spandau Ballet)|Once More]]* (2009)

## Referencie

## Zdroj


Kategória:Hudobné skupiny z 1979
Kategória:Hudobné skupiny ukončené v roku 1990
Kategória:Hudobné skupiny obnovené v roku 2009
Kategória:Držitelia ceny Brit Award
Kategória:Britské new wave hudobné skupiny
Kategória:Synthpopové hudobné skupiny
Kategória:Soulové hudobné skupiny
Kategória:Epic Records
Kategória:Hudobné skupiny z Londýna
Kategória:Interpreti Parlophone
Polygnótos

**Polygnótos** () môže byť:

* grécky maliar a bronziar v 5. stor. pred Kr., pozri Polygnótos z Thasosu
* grécky maliar váz v 5. stor. pred Kr., pozri Polygnótos (maliar)
Mount Kennedy

**Mount Kennedy** je vrch v Saint Elias Mountains v Kanade. Jeho výška je medzi 4250 a  Pomenovaný bol v novembri 1964 po americkom prezidentovi Johnovi Fitzgeraldovi Kennedymu, ktorý bol približne rok predtým zavraždený. Prvovýstup na vrch urobil Kennedyho brat, tiež politik, Robert Kennedy. Expedícia bola sponzorovaná organizáciou National Geographic Society a okrem Kennedyho sa jej zúčastnilo niekoľko skúsených horolezcov. Celú expedíciu viedol Jim Whittaker. Výstup vykonali cestou od ľadovca Cathedral.

## Referencie

## Zdroj

## Iné projekty

Kategória:Štvortisícovky v Kanade
Kategória:Vrchy v Yukone
Revúcke podolie

**Revúcke podolie** je geomorfologický podcelok Veľkej Fatry.  

## Polohopis
Nachádza sa vo východnej časti pohoria a zaberá úzky pás ľavého brehu rieky Revúca v Revúckej doline. Na severe hraničí s podcelkom Šípska Fatra, na severovýchode na krátkom úseku susedí s Liptovskou kotlinou a východným susedom sú Ďumbierske Tatry. Južne od Liptovskej Osady Revúcke podolie hraničí s podcelkom Zvolen a západne sa nachádza Hôľna Fatra a Šiprúň.

## Ochrana prírody
Na území sa nachádza viacero chránených rezervácií, medzi nimi CHA Revúca, PP Dogerské skaly, PP Vlčia skala, PP Jazierske travertíny a PP Bukovinka.

## Doprava
Východným okrajom územia vedie v trase cesty I/59 (Ružomberok – Zvolen) európska cesta 77, spájajúca Budapešť s Krakovom. V trase zaniknutej úzkorozchodnej železničky do Korytnice je budovaná cyklotrasa Cyklokorytnička.

## Referencie

Kategória:Veľká Fatra
Kategória:Geomorfologické podcelky na Slovensku
Kategória:Geografia okresu Ružomberok
Bralná Fatra

**Bralná Fatra** je geomorfologický podcelok Veľkej Fatry.  

## Vymedzenie
Nachádza sa v juhozápadnej časti pohoria a zaberá bočné hrebene a doliny, zvažujúce sa do Turca. Na severe vedie hranica s podcelkom Lysec Necpalskou dolinou, na východe hraničí s Hôľnou Fatrou v línii Dedošová dolina, západné úpätie Kráľovej skaly, Bystrická a Turecká dolina. Po krátkom úseku Starohorskou dolinou pokračuje hranica so Starohorskými vrchmi lesným terénom po južnom úpätí hrebeňa Japeň a západne od obce Dolný Harmanec začína Flochovský chrbát, podcelok Kremnických vrchov. Táto, južná hranica, vedie mimo údolia a je pomerne ťažko identifikovateľná. Západný okraj Bralnej Fatry strmo klesá do Turčianskej kotliny, kde sa rozkladajú Diviacka a Mošovská pahorkatina.

## Významné vrchy
* Smrekov () – najvyšší vrch
* Lubená 
* Tlstá 
* Haľamova kopa 
* Skalná 
* Drienok 
* Krásny kopec 
* Črchľa 
* Malý Rakytov 
* Predný Japeň 

## Ochrana prírody
Takmer celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží napr. národná prírodná rezervácia Padva, Rakšianske rašelinisko, Tlstá, Veľká Skalná, Harmanecká tisina, prírodná rezervácia Biela skala a chránený areál Krásno a Žarnovica.

## Turizmus
Táto časť Veľkej Fatry oplýva množstvom turisticky atraktívnych lokalít, ktoré sú prístupné značenými turistickými chodníkmi. Okrem dolín sú prístupné viaceré jaskyne, no tiež Blatnický hrad nad Gaderskou dolinou. Cez sedlo Malý Šturec smerom na Krížnu vedie Cesta hrdinov SNP.

## Referencie

Kategória:Veľká Fatra
Kategória:Geomorfologické podcelky na Slovensku
Kategória:Geografia okresu Banská Bystrica
Kategória:Geografia okresu Martin
Kategória:Geografia okresu Turčianske Teplice
Scania série 4

**Scania série 4** je modelový rad nákladných automobilov, uvedený automobilkou Scania v roku 1995. Bol nasledovníkom série 3. V ponuke bolo päť motorizácií, tri typy kabín a štyri podvozkové konfigurácie. V roku 2004 v Európe tento rad nahradil nový rad P/G/R, avšak v Brazílii výroba série 4 pokračovala do roku 2007. Interiér série 4 navrhol taliansky dizajnér Giorgetto Giugiaro.

V roku 1996 získala séria 4 cenu Truck of the Year. Potom, ako sa séria 4 predávala viac ako osem rokov, predalo sa celkovo okolo 300 000 kusov tohto modelového radu.

## Motorizácia
Modelový rad Scania série 4 bol vybavený naftovými motormi so zdvihovými objemami 9, 11, 12 až 14 litrov s výkonmi od 220 do 530 koní. V roku 2000 bol uvedený osemvalcový motor so zdvihovým objemom 16 litrov, ktorý ponúkal výkon buď 480 alebo 580 koní.

## Varianty
### Pohony
* 4x2
* 6x2 a 6x2/4
* 6x4 a 6x4/4
* 6x6
* 8x4
* 8x6
* 8x8
* 10x4

### Triedy
* **L**: pre medzinárodnú dopravu
* **D**: pre medzimestskú a lokálnu distribúciu
* **C**: pre stavebníctvo
* **G**: pre špeciálne účely

### Kabíny
* **P**: nízko položená kabína pre účely stavebníctva, medzimestskej a lokálnej distribúcie či špeciálnych účelov
* **R**: vysoko položená kabína pre medzinárodnú diaľkovú dopravu, medzimestskú a lokálnu distribúciu a špeciálne účely
* **T**: kapotovaná kabína pre medzinárodnú diaľkovú dopravu, stavebníctvo, medzimestskú a lokálnu distribúciu a špeciálne účely

#### Typy kabín
* **CP14**: nízka, denná
* **CP19**: nízka spacia
* **CR14**: vysoká denná
* **CR19**: vysoká spacia
* **CR19T**: zvýšená spacia (Topline)
* **CT14**: denná s kapotovanou kabínou
* **CT19**: spacia s kapotovanou kabínou
* **CT19T**: zvýšená spacia s kapotovanou kabínou (Topline bez motorového tunela)
* dvojkabína s dvomi variantmi dĺžky
* predĺžená zvýšená spacia kabína "Longline" vo verzii **CR** a **CT**

## Galéria

Súbor:DFES Medium Pumper Heavy Rescue.jpg|Scania 94D-260 v hasičskej úprave
Súbor:114c 340 p1.JPG|Scania 114C-340
Súbor:Scania R124 NA 420.jpg|Scania 124L-420 s kabínou Topline
Súbor:Scania 164L-580 Topline 6x2.jpg|Scania 164L-580 V8 s typom kabíny CR19T (Topline) a konfiguáciou pohonu 6x2 v tuningovej úprave
Súbor:Scania-124c.jpg|Scania 124C-360 s kapotovou kabínou **T**
Súbor:Scania 144L 460.JPG|Scania 144L-460 s kapotovou kabínou **T**


## Referencie

## Iné projekty

## Zdroj

Kategória:Nákladné automobily
Martina Kušnírová

Mgr. **Martina Kušnírová** (* 3. apríl 1990, Gregorovce† 21. február 2018, Veľká Mača) bola slovenská archeologička. V stredu 21. februára 2018 bola spolu so svojim snúbencom, investigatívnym reportérom Jánom Kuciakom, úkladne zavraždená Miroslavom Marčekom, pričom motív vraždy zrejme súvisel s Kuciakovou investigatívnou žurnalistickou prácou.

## Životopis
Stredoškolské štúdium absolvovala na gréckokatolíckom Gymnáziu Pavla Gojdiča v Prešove. Vysokoškolské štúdium v odbore archeológia absolvovala v roku 2014 na Katedre archeológie Filozofickej fakulty Univerzity Konštantína Filozofa v Nitre. V bakalárskej práci sa venovala zvieracej symbolike v neolite, v období prvých roľníkov na území dnešného Slovenska. V diplomovej práci písala o pravekom osídlení údolia rieky Nitra. Následne pôsobila v súkromnej archeologickej spoločnosti ACANTHA ARCHEOLOGY, s.r.o. so sídlom v Lučenci. S Jánom Kuciakom bola zasnúbená a na rok 2018 plánovali sobáš. V júli 2017 kúpili rodinný dom vo Veľkej Mači, kde mal Ján Kuciak trvalý a Martina Kušnírová prechodný pobyt.

## Úmrtie

## Ocenenia
* 2022 – Štátna cena Alexandra Dubčeka in memoriam.

## Referencie

## Literatúra
* 
* 

## Externé odkazy
* Dobrý človek so zmyslom pre spravodlivosť, hovoria priatelia a kolegovia o zavraždenej Martine Kušnírovej – článok v Denníku N

Kategória:Slovenskí archeológovia
Kategória:Obete vrážd
Kategória:Zastrelené osobnosti
Kategória:Absolventi Filozofickej fakulty Univerzity Konštantína Filozofa v Nitre
Kategória:Osobnosti z Gregoroviec
Lysec (geomorfologický podcelok)

**Lysec** je geomorfologický podcelok Veľkej Fatry.  

## Vymedzenie
Nachádza sa v západnej časti pohoria a zaberá celú turčiansku vetvu hlavného veľkofatranského hrebeňa, ako aj bočné hrebene a doliny, zvažujúce sa do Turca. Na severe prechádza Ľubochnianskym sedlom hranica so Šípskou Fatrou, Ľubochnianska dolina oddeľuje Lysec od podcelkov Šiprúň a Hôľna Fatra. Sedlom medzi Javorinou () a Šoproňom () vedie hranica s Hôľnou Fatrou do Belianskej doliny a sedlom medzi Prierastlým () a Osičným () do Necpalskej doliny. Južná hranica pokračuje údolím s podcelkom Bralná Fatra a západný okraj Lysca strmo padá do Turčianskej kotliny. V južnej časti susedí Mošovská pahorkatina, severnejšie Sklabinské podhorie a v najsevernejšom výbežku je to východný okraj Turčianských nív.

## Významné vrchy
* Kľak () – najvyšší vrch
* Lysec 
* Javorina 
* Štefanová 
* Malý Lysec 
* Chládkové 
* Vyšná Lipová 
* Nižná Lipová 
* Magura 
* Lučenec 

## Významné sedlá
* Ľubochnianske sedlo ()
* Príslop ()
* Sedlo za Kečkou

## Ochrana prírody
Takmer celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží napr. národná prírodná rezervácia Borišov, Madačov, Kornietová a prírodná rezervácia Katova skala.

## Turizmus
Turčianska časť Veľkej Fatry ponúka široké možnosti na turistiku a športové aktivity. Medzi turisticky atraktívne lokality patrí Sučiansky hrad, lyžiarske stredisko v Jasenskej doline či vodopád Došnej. Dlhé doliny ponúkajú vhodné možnosti cykloturistiky a vedú nimi turistické trasy na hrebeň.

## Referencie

Kategória:Veľká Fatra
Kategória:Geomorfologické podcelky na Slovensku
Kategória:Geografia okresu Ružomberok
Kategória:Geografia okresu Martin
Timagoras (syn Aristónida)

**Timagoras** () bol grécky sochár v 3. storočí pred Kr.
 
Sochár Timagoras, syn Aristónida z Rodosu, tvoril v 1. polovici 3. storočia pred Kr. Svedectvom tvorby tohto umelca, pochádzajúceho z viacčlennej rodiny sochárskych majstrov, sú jeho menom signované mramorové podstavce (z nezachovaných sôch), nájdené na ostrove Rodos.

Nápis na podstavci objavenom v meste Kameiros hlása, že na ňom kedysi stála bronzová socha *Filokrata, syna Sósitima*, víťaza pýtických a isthmických hier v zápasení dorastencov (mladík sa neskôr stal sudcom) a že ju zhotovili Timagoras a Eukles z maloázijskej Mylasy:

::- text v starogréčtine

Ďalšia epigrafická pamiatka z mesta Kameiros, datovaná do rokov 295 až 285 pred Kr., uvádza jeho meno v zozname dozorcov zodpovedných za chod náboženských obradov (*hieropoioi*).
   
## Referencie a bibliografia

 
Kategória:Sochári starovekého Grécka
Šiprúň (geomorfologický podcelok)

**Šiprúň** je geomorfologický podcelok Veľkej Fatry.  

## Vymedzenie
Nachádza sa v severovýchodnej časti pohoria a zaberá časť liptovskej vetvy hlavného veľkofatranského hrebeňa. Obklopujú ho iba podcelky Veľkej Fatry a ako jediný netvorí vonkajšiu hranicu pohoria. Severne sa nachádza Šípska Fatra, východne Revúcke podolie a južne Hôľna Fatra. Na západe vytvára výraznú hranicu s podcelkom Lysec Ľubochnianska dolina.

## Významné vrchy
* Šiprúň () – najvyšší vrch podcelku
* Predný Šiprúň 
* Maďarová 
* Čierňavský vrch 
* Magura 
* Chabzdová 
* Pulčíkovo 

## Významné sedlá
* Vyšné Šiprúňske sedlo
* Nižné Šiprúňske sedlo
* Sedlo pod Vtáčnikom

## Ochrana prírody
Celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží národná prírodná rezervácia Jánošíkova kolkáreň.

## Turizmus
Aj táto časť Veľkej Fatry disponuje sieťou turistických trás, ktoré sú situované najmä v okolí hlavného hrebeňa. Z viacerých smerov je tak prístupný i najvyšší vrch tejto časti,  vysoký Šiprúň.

## Referencie

Kategória:Veľká Fatra
Kategória:Geomorfologické podcelky na Slovensku
Kategória:Geografia okresu Ružomberok
Hôľna Fatra

**Hôľna Fatra** je geomorfologický podcelok Veľkej Fatry.  

## Vymedzenie
Nachádza sa v centrálnej časti pohoria a zaberá tiež južnú časť liptovskej vetvy hlavného veľkofatranského hrebeňa. Obklopujú ho podcelky Veľkej Fatry, len južná hranica susedí so Starohorskými vrchmi. Západne sa nachádza Bralná Fatra, na severozápade podcelok Lysec, severne Šiprúň, východne Revúcke podolie a juhovýchodne Zvolen.

## Významné vrchy
* Ostredok () – najvyšší vrch
* Frčkov 
* Krížna 
* Rakytov 
* Suchý vrch 
* Ploská 
* Smrekovica 
* Borišov 
* Malá Smrekovica 
* Skalná Alpa 

## Významné sedlá
* Ploskej
* Sedlo pod Čiernym kameňom
* Prašnické sedlo
* Východné Prašnické sedlo
* Južné Rakytovské sedlo
* Severné Rakytovské sedlo
* Rybovské sedlo
* Veľký Šturec

## Ochrana prírody
Celé územie podcelku patrí do Národného parku Veľká Fatra, resp. jeho ochranného pásma. Z veľkého množstva maloplošných chránených území tu leží napr. národná prírodná rezervácia Kundračka, Skalná Alpa, Čierny kameň, Borišov či Suchý vrch, prírodná rezervácia Smrekovica a Biela skala a prírodná pamiatka Majerova skala.

## Turizmus
Centrálna časť Veľkej Fatry oplýva množstvom turisticky atraktívnych lokalít, ktoré sú prístupné značenými turistickými chodníkmi. Z dolín vedú na hrebeň a vrcholy značené turistické trasy, ktoré sú napojené na hlavné magistrály. Jednou z nich je Cesta hrdinov SNP, vedúca zo sedla Malý Šturec cez Krížnu na Donovaly. Z Krížnej vedie severným smerom hlavná veľkofatranská magistrála, ktorá sa na vrchole Ploskej rozdeľuje a kopíruje hrebene turčianskej a liptovskej vetvy.

## Referencie

Kategória:Veľká Fatra
Kategória:Geomorfologické podcelky na Slovensku
Kategória:Geografia okresu Ružomberok
Kategória:Geografia okresu Banská Bystrica
Kategória:Geografia okresu Turčianske Teplice
Park na Hlavnom námestí

**Park na Hlavnom námestí** je park v Košiciach v mestskej časti Staré Mesto. Nachádza sa medzi ulicami Dómom svätej Alžbety, Urbanovou vežou a Štátnym divadlom na Hlavnom námestí.

## Poloha
Park je súčasťou Hlavného námestia. Po oboch stranách parku sa tiahne dominantná Hlavná ulica. V strede parku a nachádza známa košická atrakcia zvaná Spievajúca fontána. Park predovšetkým slúži na oddych a rekreáciu, no počas *Košických Vianoc* sú tu zvyčajne umiestnené rôzne ľadové sochy.

## História
Vznik parku sa predpokladá v roku 1899, keď bola dokončená nová divadelná budova dnes budova Štátneho divadla Košice. Pred tým sa tu nachádzala pomerne veľká plocha, ktorá slúžila ako trhovisko s kupeckými krámami i ako obchodná hala v 18. storočí nazývaná *Propyleum*. Po zriadení parku tu trh pretrval aj začiatkom 20. storočia, ale už len pred Urbanovou vežou.

V časoch prvej ČSR v paku zriadili bazén s fontánou, ktorý slúžil ako požiarna nádrž. Park bol v roku 1985-86 zrekonštruovaný podľa projektu architekta Juraja Kobana.

V roku 1986 tu bola zriadená spievajúca fontána, ktorá je najstaršou spievajúcou fontánou v bývalom Československu. Najväčšie zásluhy na vzniku spievajúcej fontány a rekonštrukcií parku, má bývalý dvojnásobný košický primátor a neskôr aj slovenský prezident Rudolf Schuster.

Posledná rekonštrukcia parku a spievajúcej fontány bola v roku 1996-97. Počas tejto rekonštrukcie tu bola nainštalovaná košická zvonkohra. Prvýkrát zaznela pri oslavách Dňa mesta Košice v roku 1997.

## Galéria

Hlavné námestie - panoramio (1).jpg|Spievajúca fontána
Košice, Hlavná, zvony - panoramio.jpg|Zvonkohra pri spievajúcej fontáne
Fő tér (Hlavné namestie), Szent Erzsébet-főszékesegyház (Dóm). Fortepan 51510.jpg|Fotografia parku z roku 1956


## Referencie

Kategória:Parky v Košiciach
Kategória:Košice - Staré Mesto
Klub 27

**Klub 27** (angl. 27 Club) je zoznam hudobných celebrít, ktorých spája smrť vo veku 27 rokov. Medzi najznámejších "členov" klubu patria Jim Morrison, Jimi Hendrix, Kurt Cobain či Amy Winehouse. Klub 27 sa stal počas rokov kultúrnym fenoménom a je často spomínaný v hudbe, filme, či literatúre. Klub 27 sa taktiež stal terčom konšpiračných teórií. 

## Dejiny
Brian Jones, Jimi Hendrix, Janis Joplin a Jim Morrison všetci nešťastne zahynuli medzi rokmi 1969 a 1971 vo veku 27 rokov. Spoločnosť si spojitosť týchto významných úmrtí všimla a začala polemizovať, čo číslo 27 znamená. V roku 1994, úmrtím Kurta Cobaina, sa teória Klubu 27 vrátila do povedomia. Smrť Amy Winehouse v roku 2011 taktiež upútala veľkú pozornosť médií a konšpirátorov. Keďže Klub 27 nie je oficiálny klub, či skupina, nedá sa presne určiť, koľko má členov. Taktiež v Klube 27 nemusia byť len členovia z hudobného priemyslu, za členov sa považovali aj americký herec ruského pôvodu Anton Yelchin, či graffitti umelec Jean-Michel Basquiat.

## Teórie
Žiadne vedecké štúdie nepotvrdzujú, že by hudobníci mali vyššiu tendenciu zomierať vo veku 27 rokov. Za vysvetlenie Klubu sa niekedy označuje drogová závislosť či závislosť od alkoholu a divoký životný štýl, ktorý u hudobníkov v 60. a 70. rokoch bol veľmi rozšírený. Teórie o Klube zahŕňajú referencie na numerológiu, psychologickú stránku ľudí, vplyv drog na ľudské telo a taktiež aj na pakt so Satanom.

## Referencie

## Zdroj
* 

Kategória:Smrť
MS Symphony of the Seas

***MS*** **Symphony of the Seas** je výletná loď triedy Oasis, ktorú vlastní a prevádzkuje spoločnosť Royal Caribbean International. Od 9. júna 2017 bola najväčšiou osobnou loďou aká bola kedy postavená, s tonážou 228 021 ton, čím prekonala svoju sesterskú loď MS ''Harmony of the Seas''. V roku 2022 ju prekonala jej sesterská loď ''Wonder of the Seas''.

## Popis
*Symphony of the Seas* je dlhá 362 metrov a má 18 poschodí. Je schopná pojať 5518 pasažierov, pričom maximum je 6680 pasažierov a 2200 členov posádky. Medzi výbavu lode patrí detský vodný park, basketbalové ihrisko, plocha na korčuľovanie či dve horolezecké steny.

## Referencie

## Zdroj

Kategória:Výletné lode
Kategória:Lode Royal Carribean International
Kategória:Vzniklo v 2018
Shelley Duvallová

**Shelley Alexis Duvallová** (* 7. júl 1949, Houston, Texas, USA – † 11. júl 2024, Blanco, Texas) bola americká herečka.

Narodila sa ako dcéra právnika Roberta R. Duvalla a Bobbie Ruth. Má troch mladších bratov, Scotta, Shanea a Stewarta. Študovala na Waltrip High School a na South Texas Junior College.

Pre film ju objavil v roku 1970 režisér Robert Altman, keď natáčal Houstone komédiu *Brewster McCloud*. Hoci nemala žiadne herecké skúsenosti, Altman ju obsadil do úlohy Suzanne Davis.

Ich spolupráca pokračovala filmami *McCabe & Mrs. Miller* (1971), *Thieves Like Us* (1974), *Nashville* (1975), *Buffalo Bill and the Indians, or Sitting Bull's History Lesson* (1976), *3 Women* (1977) a *Popeye* (1980).

## Referencie


## Iné projekty

## Externé odkazy
* 
* 

## Zdroj

Kategória:Dabingové herečky USA
Kategória:Filmové herečky USA
Kategória:Televízne herečky USA
Kategória:Osobnosti z Houstonu
Eukles z Mylasy

**Eukles** () bol grécky sochár v 3. storočí pred Kr. 
 
Eukles, grécky sochár (bronziar) z Mylasy, tvoril v 1. polovici 3. storočia pred Kr. Svedectvom tvorby tohto umelca je jeho signatúra na mramorovom valcovitom podstavci zo sochy, objavená v archeologickej lokalite mesta Kameiros na ostrove Rodos. Jeho nápis hlása, že bol základňou bronzovej sochy *Filokrata, syna Sósitima*, víťaza pýtických a isthmických hier v zápasení dorastencov (mladík sa neskôr stal sudcom), zhotovenej Timagorom a Eukleom:

::- text v starogréčtine

Keďže je tento nápis datovaný do rokov 290 až 280 pred Kr., zrejme tu nejde o rovnomenného bronziara, ktorého tvorbu rímsky spisovateľ Plínius datuje do obdobia 113. olympiády (do rokov 328 až 324 pred Kr.).
      
## Referencie a bibliografia

 
Kategória:Sochári starovekého Grécka
Stayin’ Alive

„**Stain’ Alive**“ je disko skladba britskej skupiny Bee Gees. Zložená bola pre soundtrack k filmu *[[Horúčka sobotňajšej noci]]*. Vydaná bola dňa 13. decembra 1977 ako druhý singel z soundtrackového albumu *Saturday Night Fever: The Original Movie Sound Track*. Koprodukciu vykonali členovia skupiny spoločne s Albhym Galutenom a Karlom Richardsonom. Skladba je jednou zo signature songov skupiny Bee Gees. V zozname Rolling Stone’s 500 Greatest Songs of All Time sa skladba v roku 2004 umiestnila na 189. mieste.

Keď bola skladba vydaná, dosiahla 1. miesto v americkom rebríčku Billboard Hot 100, kde vydržal štyri týždne. Dodnes bolo vytvorených niekoľko coververzií tejto skladby a takisto sa skladba objavila v mnohých televíznych reláciách, športových podujatiach, filmoch či videohrách.

## Zoznam skladieb
*„Stayin’ Alive“ – 3:29
*„If I Can't Have You“ – 3:25

### 1989 reedícia
*„Subway“ – 4:20
*„Love So Right“ – 3:33

## Zostava
*Barry Gibb – spev, harmónie a sprievodný spev, rytmická gitara
*Robin Gibb – harmónie a sprievodný spev
*Maurice Gibb – harmónie a sprievodný spev, basová gitara
*Alan Kendall – sólová gitara
*Blue Weaver – klávesy, syntetizátor
*Dennis Bryon – bicie
*Joe Lala – perkusie

## Pozície v rebríčkoch

## Referencie

## Zdroj

Kategória:Single z 1977
Kategória:Single z 1978
Kategória:Piesne skupiny Bee Gees
Kategória:Capitol Records
Kategória:Disko piesne
Kategória:Piesne z filmov
Czarny Staw Gąsienicowy

**Czarny Staw Gąsienicowy** () je ľadovcové  pleso, jedno zo skupiny Gąsienicowych Stawów () v poľskej časti Vysokých Tatier. Leží vo výške  v Kotle Czarnego Stawu () a je štvrté najhlbšie vo Vysokých Tatrách. Nad jeho západným brehom sa vypínajú strmé steny Kościelca. Je najväčším plesom Doliny Gąsienicowej.

## Popis
Pleso má oválny tvar, kryštálová voda má zafírovú farbu. V jazere, neďaleko severovýchodného brehu, je ostrovček zarastený kosodrevinou. V roku 1909 sa uvažovalo postaviť na ostrovčeku mauzóleum poľského básnika predstaviteľa romantizmu Juliusza Słowackého. Zámer sa neuskutočnil pre protesty ochrancov prírody. Na severe pleso uzatvára skalný prah, cez ktorý preteká Czarny Potok Gąsienicowy. Pleso bolo v roku 1881 zarybnené pstruhom potočným.

## Názov
Názov plesa je odvodený od tmavomodrého zafarbenia vody prechádzajúceho do čierneho zafarbenia spojeného s tieňom, ktorý vrhá blízky štít a sinicami (*Pleurocapsa polonica*), ktoré pokrývajú kamene na brehu jazera. Priehľadnosť vody dosahuje až do hĺbky .

Od začiatku 19. storočia pleso pútalo pozornosť turistov. Často bolo námetom pre maliarov. V rokoch 18841920 stál na brehu plesa bufet, ktorý vlastnil Józef Sieczki zo Zakopaného. Zhorel v roku 1920.

## Turistika
* z Hali Gąsienicowej na Zawrat, po chodníku okolo brehu.
**Čas túry: z chaty Murowaniec k plesu Czarny Staw: 30 min, ↓ 20 min
**Čas túry od Czarnego Stawu na Zawrat: 1:50 h, ↓ 1:20 h
* na Skrajny Granat, opúšťa modrú značku na východom brehu plesa.
**Čas túry: 1:45 h, ↓ 1:20 h
*Turistická značka čierna začína na severnom brehu plesa smerom na Mały Kościelec a ďalej na sedlo Karb a Kościelec.
**Čas túry na Karb: 40 min, ↓ 30 min.

## Iné projekty

## Externé odkazy
* Poloha na turistickej mape

## Zdroj

Kategória:Plesá poľských Tatier
Unterhaltungsblatt

**Unterhaltungsblatt** bola príloha novín Pressburger Zeitung, ktorá vychádzala na Slovensku v 19. storočí.

## Vydavateľské údaje
Unterhaltungsblatt vychádzal s podnázvom *fur die Leser der Pressburger Zeitung - Als Beilage zur Pressburger Zeitung* a bol beletristickou a kultúrnou prílohou Pressburger Zeitung. Príloha vychádzala v Bratislave v rokoch 1811 až 1826. Tlačila ju tlačiareň S. P. Weber a Syn.

## Periodicita
Unterhaltungsblatt vychádzal 2x týždenne.
* 1811 - 103 čísiel
* 1812 - 51 č.
* 1813 - 52+51 č.
* 1814 - 103 č.
* 1815 - 103 č.
* 1816 - 103 č.
* 1817 - 102 č.
* 1818 - 102 č.
* 1819 - 104 č.
* 1820 - 104 č.
* 1821 - 103 č.
* 1822 - 104 č.
* 1823 - 103 č.
* 1824 
* 1825 - 98 č.
* 1826  - 103 č.

## Časopis v elektronickej podobe
* ''Unterhaltungsblatt'' - dostupné online v Digitálnej knižnici UKB 

## Zdroj
* UNTERHALTUNGSBLATT. In: Meier, Jörg. Untersuchungen zur deutschsprachigen Presse in der Slowakei : Sprache und Geschichte der Zeitung. Levoča : Modrý Peter, 1993. 626 s. ISBN 80-85515-12-1.
*  UNTERHALTUNGSBLATT. In: Bibliografia inorečových novín a časopisov na Slovensku do roku 1918. Zost. Michal Potemra. Martin : Matica slovenská, 1963. 818 s.

Kategória:Týždenníky na Slovensku
Kategória:Slovenské periodiká v nemeckom jazyku
Aehrenlese

**Aehrenlese**, neskôr **Pressburger Aehrenlese**, bola príloha novín Pressburger Zeitung, ktorá vychádzala v 19. storočí.

## Vydavateľské údaje
Aehrenlese bol nemecký vedecko-popularizačný a kultúrno-umelecký časopis, ktorý vychádzal s podnázvom *zur Belehrung und Unterhaltung* raz týždenne v Bratislave. Redaktor a vydavateľ bol C. F. Wigand.

## Periodicita
* 1827 - ročník I. - 102 čísiel - 412 strán
* 1828 - roč. II. - 102 č. - 412 s.
* 1829 - roč. III. - 103 č. - 416 s. - zmena názvu na Pressburger Aehrenlese, dovtedy len Aehrenlese
* 1830 - roč. IV. - 104 č. - 420 s.
* 1831 - roč. V. - 103 č. - 416 s.
* 1832 - roč. VI. - 103 č. - 416 s.
* 1833 - roč. VII. - 104 č. - 422 s.
* 1834 - roč. VIII. - 102 č. - 412 s.
* 1835 - roč. IX. - 102 č. - 412 s.
* 1836 - roč. X. - 103 č. - 416 s.
* pokračoval pod názvom Pannonia

## Časopis v elektronickej podobe
* ''Aehrenlese'' - dostupné online v Digitálnej knižnici UKB

## Zdroje
* PRESSBURGER AEHRENLESE. In: Bibliografia inorečových novín a časopisov na Slovensku do roku 1918**. Zost. Michal Potemra. Martin : Matica slovenská, 1963. 818 s.

Kategória:Týždenníky na Slovensku
Kategória:Slovenské periodiká v nemeckom jazyku
You Keep Me Hangin’ On

„**You Keep Me Hangin’ On**“ je skladba z roku 1966, ktorú zložil produkčný tím Holland–Dozier–Holland. Nahrala ju skupina The Supremes, pre ktorú to bol prvý hit. Koncom roku 1966 sa skladba umiestnila na 1. mieste v americkom rebríčku Billboard Hot 100. O rok neskôr vytvorila rocková skupina Vanilla Fudge coververziu, ktorá sa umiestnila v prvej desiatke v USA. Britská popová speváčka Kim Wilde vytvorila v roku 1986 jej coververziu, ktorá v júni 1987 opäť obsadila 1. miesto v americkom rebríčku Billboard Hot 100.Originálna verzia sa umiestnila na 339. mieste v zozname *[[The 500 Greatest Songs of All Time]]*.

Počas rokov bolo vytvorených množstvo coververzií pôvodnej skladby od The Supremes, vrátane verzií od Wilson Pickett, Rod Stewart, Colourbox, The Index a Box Tops.

## Zostava
* Diana Ross - hlavné vokály
* Florence Ballard, Mary Wilson - sprievodný spev
* The Funk Brothers - nástroje

## Pozície v rebríčkoch

## Verzia Vanilla Fudge

V roku 1967 vytvorila psychedelickorockovú coververziu americká skupina Vanilla Fudge. Skladba obsadila 6. miesto v americkom rebríčku Billboard Hot 100.

Táto verzia bola použitá v americkom filme *[[Vojnoví psi]]* (2017) a vo videohre *[[Mafia III]] (2015).

===Zostava===
*[[Carmine Appice]] - bicie, vokály
*[[Tim Bogert]] - basová gitara, vokály
*[[Vince Martell]] - gitara, vokály
*[[Mark Stein]] - hlavné vokály, klávesy

===Pozície v rebríčkoch===




==Verzia Kim Wilde==

„*'You Keep Me Hangin’ On'''“ je coververzia britskej speváčky Kim Wilde. Vydaná bola ako singel dňa 13. októbra 1986. Jej verzia je úplne prerobená voči originálu, pričom Motownový zvuk bol celkom prerobený do Hi-NRG štýlu. Skladba sa stala najväčším hitom Kim Wilde, pričom obsadil 2. miesto v Spojenom kráľovstve a 1. miesto v Austrálii. Takisto sa stal jej druhým a zároveň posledným hitom, ktorý v americkom rebríčku Billboard Hot 100 obsadil 1. miesto. Za predaj presahujúci 250 000 kópií ziskal singel striebornú platňu od organizície British Phonographic Industry v Spojenom kráľovstve. Vo Francúzsku predaj presiahol hranicu 264 000 kópií.

### Pozície v rebríčkoch

## Referencie

## Zdroj

Kategória:Single z 1966
Kategória:Single z 1967
Kategória:Single z 1986
Kategória:The Supremes
Kategória:Kim Wilde
Kategória:Motown Records
Kategória:MCA Records
Kategória:Debutové single
Kategória:Rod Stewart